**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 522**

от заседание на Общинския съвет,

проведено на 29.07.2021 г., Прот. № 32

**ОТНОСНО:** Приемане на Годишен финансов отчет за 2020 г., Годишен доклад за дейността през 2020 г., Доклад на независимия одитор на „Многопрофилна болница за активно лечение д-р Димитър Павлович” ЕООД, ЕИК 104509202 за 2020 г., разпределяне на печалбата, освобождаване на управителя от отговорност и избор на регистриран одитор за 2021 г.

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), чл. 137, ал. 1, т. 3 и т. 5, във връзка с чл. 147, ал. 2 и чл. 146 от Търговския закон (ТЗ), чл. 37, ал. 1 и чл. 38 от Закона за счетоводството (ЗСч), чл. 26 от Закона за публичните предприятия (ЗПП), чл. 48, ал. 3 от Закона за независимия финансов одит (ЗНФО), чл. 25, ал. 1, т. 3, т. 4 и т. 6 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, чл. 17 от Учредителен акт на „Многопрофилна болница за активно лечение д-р Димитър Павлович” ЕООД, докладна записка (№ 08-00-1178/14.07.2021 г.) от дирекция „Управление на собствеността и стопански дейности“, придружително писмо с Вх. № 975/13.07.2021 г. за приемане на ГФО за 2020 г. от „Многопрофилна болница за активно лечение д-р Димитър Павлович” ЕООД и предложение с Вх. № 982/15.07.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема Годишния финансов отчет за 2020 г. на „Многопрофилна болница за активно лечение д-р Димитър Павлович” ЕООД, ЕИК 104509202.

2. Приема Годишния доклад за дейността през 2020 г. на „Многопрофилна болница за активно лечение д-р Димитър Павлович” ЕООД, ЕИК 104509202.

3. Приема доклада на независимия одитор на „Многопрофилна болница за активно лечение д-р Димитър Павлович” ЕООД, ЕИК 104509202 за 2020 г.

4. Възлага на управителя на „Многопрофилна болница за активно лечение д-р Димитър Павлович” ЕООД, ЕИК 104509202 да предприеме необходимите действия по обявяване на Годишния финансов отчет за 2020 г. на дружеството, съгласно предвидения законов ред.

5. Реализираната печалба от дейността на „Многопрофилна болница за активно лечение д-р Димитър Павлович” ЕООД, ЕИК 104509202 за финансовата 2020 г. в размер на 19 000 лв. (деветнадесет хиляди лева) не се разпределя. Същата да послужи за погасяване на просрочени задължения на дружеството.

6. Освобождава от отговорност Илиян Венков – управител на „Многопрофилна болница за активно лечение д-р Димитър Павлович” ЕООД, ЕИК 104509202 за дейността му през 2020 г.

7. Избира регистриран одитор Румянка Николова (рег. № 0149) за одитор на „Многопрофилна болница за активно лечение д-р Димитър Павлович” ЕООД за 2021 г.

**МОТИВИ:** С докладна записка до Кмета на община Свищов (№ 08-00-1178/14.07.2021 г.) от дирекция „Управление на собствеността и стопански дейности“ е сведена информация относно представен от управителя на „Многопрофилна болница за активно лечение д-р Димитър Павлович” ЕООД годишен финансов отчет към 31 декември 2020 г. (рег. индекс 29-02-22/12.07.2021 г.) със съставни части, както следва:

* Счетоводен баланс към 31.12.2020 г.;
* Отчет за приходите и разходите за 2020 г.;
* Отчет за собствения капитал за 2020 г.;
* Отчет за паричните потоци за 2020 г.;
* Годишен доклад за дейността на дружеството за 2020 г.;
* Доклад на независимия одитор за 2020 г.;
* Счетоводна политика и пояснителни приложения към ГФО за 2020 г.

Годишният финансов отчет за 2020 г. на „Многопрофилна болница за активно лечение д-р Димитър Павлович” ЕООД е представен и в деловодството на Общински съвет – Свищов с писмо с Вх. № 975/13.07.2021 г.

С оглед на факта, че едноличен собственик на капитала на „Многопрофилна болница за активно лечение д-р Димитър Павлович” ЕООД е Община Свищов, на основание чл. 137, ал. 1, т. 3 и т. 5 във връзка с чл. 147, ал. 2 от Търговския закон и чл. 25, ал. 1, т. 3, т. 4, т. 6 и т. 16 от Наредбата за реда за учредяване и упражняване правата на Общината в публични предприятия и търговски дружества с общинско участие в капитала, граждански дружества по Закона за задълженията и договорите и сдружения по Закона за юридическите лица с нестопанска цел, във връзка с чл. 17 от Учредителен акт на „Многопрофилна болница за активно лечение д-р Димитър Павлович” ЕООД, Общински съвет – Свищов следва да вземе решение за приемане на Годишен финансов отчет за 2020 г., Годишен доклад за дейността през 2020 г., Доклад на независимия одитор на „Многопрофилна болница за активно лечение д-р Димитър Павлович” ЕООД, ЕИК 104509202 за 2020 г., разпределяне на печалбата, освобождаване на управителя от отговорност и избор на регистриран одитор за 2021 г.

Видно от представените финансови документи, за отчетната 2020 г. „Многопрофилна болница за активно лечение д-р Димитър Павлович” ЕООД реализира финансов резултат „печалба“, при наличие на несъбрани вземания.

В допълнение, съгласно чл. 16 от ЗСч, органите на управление на предприятието отговарят както за съставянето, своевременното изготвяне и съдържанието, така и за публикуването на финансовите отчети. Предпоставка за самото публикуване е изпълнението на разпоредбата на чл. 38 от ЗСч – предприятието следва да публикува годишния си финансов отчет, след приемането му от компетентния орган.

Съгласно изискванията на чл. 26 от Закона за публичните предприятия, чл. 146 от Търговския закон, чл. 37, ал. 1 от Закона за счетоводството и чл. 48, ал. 3 от Закона за независимия финансов одит е необходимо Общински съвет – Свищов да вземе решение за избор на одитор на „Многопрофилна болница за активно лечение д-р Димитър Павлович” ЕООД, ЕИК 104509202 за 2021 г. От публичното предприятие е направено предложение за одитор да бъде избрана Румянка Николова, регистрирана през 1992 г., с регистрационен номер 0149, в регистъра по чл. 20 от Закона за независимия финансов одит.

В заседанието участват 28 общински съветници.

Гласували “За” – 22, “Против” – няма и “Въздържали се” – 5. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/